Jul 27,2018
ఐటీ రిటర్న్స్‌ దాఖలు గడువు పొడిగింపు
న్యూఢిల్లీ: ఆదాయపు పన్ను చెల్లింపుదారులకు ప్రభుత్వం గురువారం కాస్త వెసులుబాటు కల్పించింది. గత పన్ను చెల్లింపు సంవత్సరానికి సంబంధించి ఆదాయపన్ను రిటర్నుల దాఖలునకు తుదిగడువును ఆగస్టు 31 వరకు పొడిగిస్తున్నట్టుగా కేంద్ర పత్యక్ష పన్నుల బోర్డు (సీబీడీటీ) వెల్లడించింది. వాస్తవానికి రిటర్నుల దాఖలునకు జులై 31ని ప్రభుత్వం తుది గడువుగా ప్రకటించినప్పటికీ పలు అభ్యర్థన మేరకు సర్కారు ఈ సవరణ నిర్ణయం తీసుకుంటున్నట్టుగా ప్రకటించింది. తుది గడువులోపు ఆదాయపన్ను రిటర్నులను దాఖలు చేయకపోతే రూ.1,000, రూ 5,000, రూ.10,000 అపరాధ రుసుం చెల్లించాల్సి ఉంటుందని సీబీడీటీ పేర్కొంది. అపరాధరుసం ఎంతా అనేది రిటర్ను దాఖలు చేసిన తేదీ ఆధారంగా నిర్ణయిస్తారు. 2018-19 సంవత్సరానికి కొత్త ఇన్‌కమ్‌ట్యాక్స్‌ అసెస్‌మెంట్‌ ఫారాలను ఏప్రిల్‌ 5వ తేదీన సీబీడీటీ విడుదల చేసింది. కొత్తఫారం కారణంగా ఆదాయపన్ను రిటర్నుల దాఖలులో జాప్యం జరుగుతోందని నిపుణులు పేర్కొంటున్నారు. ఈ నేపథ్యంలో సర్కారు గడువు పొడిగింపు నిర్ణయం వెలువడి ఉండొచ్చని మార్కెట్‌ వర్గాలు చెబుతున్నాయి.
మీ స్నేహితులకు రికమెండ్ చెయ్యండి